הנגר

שמאל|ממוזער|250px|ההנגר של האחים רייט
שמאל|ממוזער|250px|מטוסים מאוכסנים בהנגר נושאת המטוסים ג'ורג' בוש מסדרת נימיץ
שמאל|ממוזער|250px|איירבוס A380 בתצוגה בהנגר
הַנְגָּר (בצרפתית: Hangar, בעברית מוּסָךְ מְטוֹסִים או פשוט מוּסָךְ) הוא מבנה סגור המשמש לאחסון כלי טיס. מרבית ההנגרים בנויים ממתכת, אולם נעשה שימוש גם בחומרי בנייה שונים כבטון, ועץ.

לרוב משמשים הנגרים להגן על כלי הטיס מפגעי מזג האוויר, שימושים נוספים הם לתיקון ולבניית מטוסים, וכדי להסתיר מטוסים מלוויינים ומטוסי ריגול. כדי להגן על כלי טיס ממתקפה אווירית, נעשה שימוש בדיר תת-קרקעי (דת"ק), אולם עקב עלויות הבנייה ומעשיות השימוש בדת"ק, מוגבל השימוש בו למטוסי קרב בלבד.

למרבית נושאות המטוסים יש הנגרים מובנים.

שימוש נוסף למילה הנגר הוא שם למחסן גדול וריק.

 היסטוריה 
את ההנגר הראשון הקים חלוץ התעופה השוודי קארל ריצ'רד ניברג בתחילת המאה ה-20. בשנת 1902 בנו האחים רייט הנגר מעץ בקיטי הוק (קרוליינה הצפונית), בו בנו את מטוסם.

בשנת 1909 הקים חלוץ התעופה הצרפתי לואי בלריו הנגר בחווה חקלאית בין קאלה לסאנגט, משם יצא לטיסה בה חצה את תעלת למאנש.

 הנגרים לספינות אוויר 
הנגרים המשמשים לאחסנת ספינות אוויר מכונים "אירשיפ הנגר" (Airship hangar), והם לרוב גדולים מהנגרים למטוסים, בעיקר בגובהם. בספינות האוויר הראשונות נעשה שימוש בגז מימן, ולהנגרים הייתה חשיבות רבה בהגנה מאש. כמו כן על מנת למנוע תגובת שרשרת, אחסנו את הספינות בהנגרים נפרדים.

במהלך תור הזהב של ספינות האוויר (מ-יולי 1900), נבנו הנגרים עבור ספינות האוויר במקומות רבים בעולם. בין היתר בנתה הממשלה הבריטית הנגר גדול בקראצ'י עבור ה-R101. ממשלת ברזיל בנתה הנגר גדול בריו דה ז'ניירו, עבור הצפלינים הגרמנים.

הנגרים הגדולים של אותה התקופה נבנו באקרון אוהיו, על ידי חברת הגומי "Goodyear Tire and Rubber Company", והם שמשו לאחסנת ספינות האוויר האמריקאיות USS Akron ו-USS Macon. אורך הנגר זה היה 358 מ', וגובהו 61 מ'.

בשנות מלחמת העולם השנייה הקים הצי האמריקאי עשרה הנגרים מעץ כחלק מהתוכנית להגנה על קו החוף, מבנים אלו הם מבני העץ הגדולים בעולם. כיום שבעה מהם נשארו בשימוש, אחד מהם משמש את המוזיאון האווירי טילאמוק.

חלופה זולה להנגרים ממתכות ועץ הם הנגרים הבנויים מסיבים.

 גדלים 
על מנת שיוכלו לעבור בדלתות הנגרים, רוחבם צריך להתאים למוטת הכנפיים של המטוסים. הנגרים למטוסים כבואינג 747 ואיירבוס A380, צריכים להיות מעל לגודל XXL.
גודל – היקףS –  פחות מ-30 מטרM –  בין 30 ל-60 מטרL –  בין 60 ל-90 מטרXL –  בין 90 ל-120 מטרXXL –  יותר מ-120 מטר

 גלריית תמונות 

 קישורים חיצוניים 

תמונות הנגרים באתר airliners.net

 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:שדה תעופה: מבנה, שירותים וציוד
קטגוריה:טיפוסי מבנים